CELEX: 62022CN0210
Language: lt
Date: 2022-03-18 00:00:00
Title: Byla C-210/22: 2022 m. kovo 18 d. Finanzgericht Hamburg (Vokietija) pateiktas prašymas priimti prejudicinį sprendimą byloje Stappert Deutschland GmbH / Hauptzollamt Hannover

2022 7 4   
            
            
               LT
            
            
               Europos Sąjungos oficialusis leidinys
            
            
               C 257/22
            
         
      2022 m. kovo 18 d.Finanzgericht Hamburg (Vokietija) pateiktas prašymas priimti prejudicinį sprendimą byloje Stappert Deutschland GmbH / Hauptzollamt Hannover
      
      (Byla C-210/22)
      (2022/C 257/29)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Finanzgericht Hamburg
      
      
         Šalys pagrindinėje byloje
      
      
         Ieškovė: Stappert Deutschland GmbH
      
      
         Atsakovė: Hauptzollamt Hannover
      
      
         Prejudiciniai klausimai
      
      
                  1.
               
               
                  Ar Reglamento (ES) 2015/2446 (1) 22-01 priedo SS 7304 41 subpozicijos kilmės taisyklėje, kurioje kilmės įgijimas siejamas su „pasikeitim[u] iš 7304 49 subpozicijai priskiriamų tuščiavidurių profilių“ (toliau – tuščiavidurių profilių kilmės taisyklė), vartojama „tuščiavidurių profilių“ sąvoka apima prie SS 7304 49 subpozicijos priskiriamus karštuoju būdu pagamintus ruošinius, tiesius ir vienodo storio sienelėmis, kurie neatitinka techninio standarto reikalavimų, keliamų besiūliams karštojo paruošimo vamzdžiams iš nerūdijančio plieno, ir iš kurių šaltojo paruošimo būdu gaminami kitokio skerspjūvio vamzdžiai su kitokio storio sienelėmis?
               
            
                  2.
               
               
                  
                     Jeigu į pirmąjį klausimą reikėtų atsakyti neigiamai arba nereikėtų atsakyti: ar tuščiavidurių profilių kilmės taisyklė pažeidžia Reglamento Nr. 952/2013 (2) 60 straipsnio 2 dalį ir 284 straipsnį bei SESV 290 straipsnį, nes:
                  
                              a)
                           
                           
                              nėra motyvuota,
                           
                        
                              b)
                           
                           
                              yra pernelyg neapibrėžta arba
                           
                        
                              c)
                           
                           
                              į kilmės motyvavimą neįtraukiami apdorojimo procesai, kurie pagal Reglamento Nr. 952/2013 60 straipsnio 2 dalį būtų pagrindas kilmei atsirasti[?]
                           
                        
            
                  3.
               
               
                  
                     Jeigu į antrąjį prejudicinį klausimą būtų atsakyta teigiamai: ar prie SS 7304 41 subpozicijos priskiriamų prekių kilmės įgijimas pagrindinėje byloje turi būti nustatomas pagal Reglamento (ES) 2015/2446 22-01 priedo SS 7304 41 subpozicijos kilmės taisyklę „CTH“, Reglamento (ES) 2015/2446 22-01 priedo SS 73 skirsnio likutinę taisyklę ar pagal Reglamento Nr. 952/2013 60 straipsnio 2 dalį?
               
            
         (1)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015, p. 1).
      
         (2)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013, p. 1).